Zbi rka odločb sodne pr akse 
Zadeva C-2 3 3 / 1 4  
E v ropska komisija  
proti  
Kraljevini Nizozemski  
„Neizpolnitev obveznosti države — Členi 18, 20 in 21 PDEU — Državljanstvo Unije — Pravica do 
gibanja in prebivanja — Diskriminacija glede na državljanstvo — Podpora za potne stroške, dodeljena 
nacionalnim študentom — Direktiva 2004 /38/ES — Člen 24(2) — Odstopanje od načela enakega 
obravnavanja — Pomoči za vzdrževanje v času študija v obliki štipendije ali posojila — Obseg — 
Formalne zahteve pri začetni vlogi — Dosleden povzetek očitkov“ 
Povzetek – Sodba Sodišča (prvi senat) z dne 2. junija 2016 
1. Tožba zaradi neizpolnitve obveznosti — Vloga, s katero se postopek začne — Navedba očitkov in 
tožbenih razlogov — Formalne zahteve — Nedvoumno oblikovani predlogi — Absolutni pogoj za 
dopustnost 
(člen 258 PDEU; Poslovnik Sodišča, člen 120(c)) 
2. Državljanstvo Unije — Pravica do prostega gibanja in prebivanja na ozemlju držav članic — 
Direktiva 2004 /38 — Načelo enakega obravnavanja — Področje osebne uporabe — Študentje, 
državljani države članice, vključno s študenti Erasmus — Vključitev — Stvarno področje uporabe — 
Podpora za potne stroške, dodeljena študentom — Vključitev 
(členi 18 PDEU, 20 PDEU in 21 PDEU; Direktiva Evropskega Parlamenta in Sveta 2004 /38, 
člena 1(a) in 24(1)) 
3. Državljanstvo Unije — Pravica do prostega gibanja in prebivanja na ozemlju držav članic — 
Direktiva 2004 /38 — Načelo enakega obravnavanja — 6730 Odstopanje — Podpora za potne 
stroške, dodeljena nacionalnim študentom — Dopustnost 
(člen 18 PDEU; Direktiva Evropskega parlamenta in Sveta 2004 /38, člen 24(2)) 
1. Glej besedilo odločbe. 
(Glej točke od 32 do 35, 43.) 
2. Državljan države članice Unije, ki študira v drugi državi članici, ima na podlagi členov 18 PDEU 
in 21 PDEU pravico do prostega gibanja in prebivanja na ozemlju države članice gostiteljice, ne da bi 
bil neposredno ali posredno diskriminiran glede na svoje državljanstvo. Sistem, ki določa znižanje cen 
prevoza, odobreno študentom, in jim tako neposredno ali posredno omogoča kritje stroškov 
vzdrževanja, spada na področje uporabe Pogodbe DEU. Načelo prepovedi diskriminacije glede na 
državljanstvo, ki je na splošno določeno v členu 18 PDEU in zadeva državljane Unije, za katere velja 
Direktiva 2004 /38 o pravici državljanov Unije in njihovih družinskih članov do prostega gibanja in 
prebivanja na ozemlju držav članic, ter je pojasnjeno v njenem členu 24, prepoveduje med drugim 
SL 
ECLI:EU:C:2016 :396 1 
POVZETEK – ZADEVA C-233/14  
KOMISIJA/NIZOZEMSKA  
neposredno diskriminacijo na podlagi državljanstva. Čeprav je namen navedene direktive olajšanje in 
krepitev uresničevanja temeljne in individualne pravice do prostega gibanja in prebivanja na ozemlju 
držav članic, ki je podeljena neposredno vsakem u državljanu Unije, se njen cilj, kot je razvidno iz 
člena 1(a), nanaša na pogoje uresničevanja te pravice. Natančneje, državljan Unije, kar zadeva dostop 
do nadomestil, lahko zahteva enako obravnavanje kot državljani države članice gostiteljice v skladu 
s členom 24(1) Direktive 2004 /38 le, če na ozemlju te države prebiva ob spoštovanju pogojev iz 
Direktive 2004 /38. 
(Glej točke od 78 do 82.) 
3. Člen 24(2) Direktive 2004 /38 je treba kot odstopanje od načela enakega obravnavanja, ki je 
določeno v členu 18 PDEU in ki je v členu 24(1) Direktive 2004 /38 o pravici državljanov Unije in 
njihovih družinskih članov do prostega gibanja in prebivanja na ozemlju držav članic le podrobneje 
določeno, razlagati ozko. Čeprav podpora za potne stroške, dodeljena nacionalnim študentom države 
članice, pomeni pomoč za vzdrževanje za zadevne študente, pa odstopanje od načela enakega 
obravnavanja iz člena 24(2) Direktive 2004 /38 velja samo za pomoč za vzdrževanje v času študija, ki 
obsega štipendije ali študentska posojila. 
V zvezi s tem je s predpisi države članice, v skladu s katerimi ima študent pravico do vozovnice, ki mu 
omogoča brezplačno uporabo javnega prevoza ali uporabo po znižani ceni, in mu takega nadomestila ni 
treba vrniti, če uspešno konča študij v desetih letih, medtem ko ga mora vrniti, če v tem roku študija 
ne konča uspešno, uvedena podpora za potne stroške, ki ima značilnosti štipendije ali posojila in je 
podobna štipendiji ali posojilu, odvisno od tega, ali študent uspešno konča študij v desetih letih. Iz tega 
sledi, da tako nadomestilo spada na področje uporabe odstopanja iz člena 24(2) Direktive 2004 /38. 
Zadevna država članica se torej lahko sklicuje na odstopanje – ne da bi neposredno diskriminirala na 
podlagi državljanstva – da tega nadomestila pred pridobitvijo pravice do stalnega prebivanja ne dodeli 
drugim osebam, razen delavcem, samozaposlenim osebam, osebam, ki ohranijo tak status in članom 
njihovih družin. 
V zvezi s tem ni upoštevno, prvič, vprašanje, ali je navedeno nadomestilo pogojna štipendija ali pogojno 
nadomestilo, in, drugič, dejstvo, da je podpora za potne stroške načeloma dodeljena v obliki vozovnice, 
torej ne v denarju, temve č v naravi. 
(Glej točke 86, 87, od 89 do 92, 94, 95.) 
ECLI:EU:C:2016 :396 2